**Emneområde & problemstilling:** Fra hjemve til nostalgi?

*Her er det ikke så fryktelig masse nytt. Den første grunnen er nok at jeg er en slappfisk og så videre, men den andre er følgende, og det vil jeg gjerne ha kommentarer på: jeg hadde en slags plan om at jeg kunne lage en slags komparativ analyse, altså skrive om tidlig 1800-talls hjemve og sen 1800-talls hjemve. Men det har jeg brukt mer tid på å tenke på, enn å faktisk skrive det ned. Det vil si at jeg lurer på om materialet jeg presenterer her kan være den ene enden av en sammenligning:*

Jeg vil undersøke hvordan hjemve fremstilles i verker knyttet til dansk skandinavisme (ca. 1800-1870), og hvordan litteraturen virker og avspeiler i en lengre endringshistorie hva gjelder selve ordets betydning. Verkene som tjener som utgangspunkt for undersøkelsen kan komme til å bli Adam Oehlenschlägers ’Hjemve’ (1805), Steen Steensen Blichers ’Hjemve’ (1814) og Hans Christian Andersens ’Hjemvee’ (1830).

Ordet Nostalgi (gr. Nostos – hjemkomst + Algia – lidelse, smerte) ble dannet av den sveitsiske medisinstudenten Johannes Hofer i 1688. Hofer beskrev nostalgi innenfor et medisinsk rammeverk, som en lidelse forårsaket av adskillelse fra hjemmet. I verste fall var nostalgien fatal, minnene om hjemmet man hadde forlatt påvirket kroppen i den grad at indre organer kunne svikte og gå i oppløsning. Hofer beskrev dette i en sveitsisk sammenheng, og anga det sveitsiske dialektordet ’heimweh’ som tilsvarende til ’nostalgi’, og det er altså fra disse to ordene at begrepet som beskriver en følelse som oppstår når man forlater hjemmet kommer fra (’Homesickness’ er en anglifisering av heimweh, i bruk fra ca. 1750). Lenge var også hjemlengsel nærest knyttet til Sveits, som en spesifikk ’Schweizerkrankheit’.

’Hjemve’ og ’nostalgi’ ble introdusert til svensk (’hemsjuka’)/dansk-norsk mot slutten av 1700-tallet. Fra denne perioden, og frem til slutten av 1800-tallet er hjemve og nostalgi synonyme, deres leksikalske betydning knyttet til den medisinske hjemlengselen. Etter dette skiller de to begrepene vei. Hjemlengselen, altså hjemveen, blir i tiltagende grad en hverdagslig følelse. Nostalgien en følelse som kommer til å fungere som samlende metafor for en ’moderne’ og etter-moderne idealisering av det som går tapt i et raskt fremadskridende samfunn. Kort sagt, mens hjemlengsel forblir en følelse knyttet til et konkret sted som fortsatt kan nåes, er nostalgien lengsel etter en tapt tid. Utgangspunktet for denne oppgaven vil være deres felles bruk og deres overlappende historie i en spesifikk sammenheng.

Det er spesielt en tilsynelatende (?) motsetning mellom det stedlige og temporale (hva heter det?Tidsmessige?) i nostalgi og hjemlengsel hvor det litterære kan undersøkes som medvirkende til begrepenes endrede meningsinnhold. Eksempelvis, når Adam Oehlenschläger først behandler hjemve, er det nettopp med nikk til Sveits, og dertil sveitsernes ’brødrefolk’, nordmennene: ’Norges søn! jeg tror at mindes, du har sagt med smeltet bryst, at i hjemmet ene findes rolighedens stille lyst.’ og: ’Schweitzer, som på klippen bor! /du har talt de samme ord.’ Mens diktet er skrevet som at det er fysisk adskilt fra lengselens objekt, altså utenfor Oehlenschlägers Danmark, er lengselen opphøyet: ’Hellig’ længsel drev med vælde / begge til de vante fjelde.’.

Hjemveen rammer på tvers av landegrenser altså på tvers av landegrenser, men i Oehlenschlägers dikt er lengselen også eksplisitt rettet mot et hjemland. Helt konkret spørres følgende i diktet: ’Danmark er min anden moder, skal jeg mer min moder se?’. Her ligger en kime til hjemlengselens nære forbindelse til det nasjonale, at ideen om hjemlengselen på 1800-tallet vil komme til å innebære en lengsel mot et fødeland.[[1]](#footnote-1)

Felles for Oehlenschlägers, Blichers og Andersens hjemve-dikt er at ’fedrelandet’, det som huskes og lengtes etter, i tillegg til å skildres som et geografisk avgrenset (?) materielt sted, også fortoner seg som idé. Ideen om dette fedrelandet tror jeg kan leses med blikk på etablering av litterær skandinavisme som diskursivt felt. Skandinavismen som kulturell og politisk bevegelse begynner rundt århundreskiftet med et eksplisitt formål om en pan-skandinavisk stat.[[2]](#footnote-2) Sentralt for prosjektet var å både holde på en nasjonalfølelse som fremmet det enkelte lands herligheter, men også at nasjonalfølelsen, enkelt sagt, var tuftet på patriotisme heller enn nasjonalisme. Interessant nok er hjemlengsel i den tidlige politiske skandinavismen patologi, snarere enn opphøyet følelse som i de nevnte hjemve-diktene. I Skandavisk Selskabs tidsskrift, som også trykket Oehlenschlägers tekster, kan man lese følgende:

*Dersom vi nu have nogen hang til at fölge vor Fantasi, til at ledes av Innbilningskraftens Spil, kan let denne følsomhet blive til et Föleri, der gjör os uskikkede til alle Sysler. Mange Sveitsere, adskillige Nordmenn, give exempler paa den overdrevne Kjerlighed til Fedrelandet, som kaldes Hjemvee*.[[3]](#footnote-3)

**Metode, teoretiske perspektiver og forskningstradisjon**

Nostalgiens (og hjemlengselens) utviklings og endringhistorie er vel beskrevet i bredere idéhistoriske og kulturhistoriske undersøkelser. Karin Johannison, svensk idéhistoriker med forkjærlighet for vitenskapshistorie, og spesielt medisinhistorie, har skrevet et essay som gir en bred innføring i nostalgiens endring fra medisinsk fenomen til hverdagslig følelse.[[4]](#footnote-4) Hun argumenterer, vel understøttet og ikke kontroversielt, for at nostalgien (hold tunga rett i munnen her, nostalgi og hjemlengsel er fortsatt det samme) på slutten av 1800-tallet først og fremst er et sosialt fenomen. Årsaken til at Johannison er en sentral kilde i et eventuelt arbeid med nostalgi og hjemlengsel er at hun, så vidt jeg vet, er den eneste som har skrevet om emnet med et skandinavisk (svensk) utgangspunkt. Teksten tar i bruk eksempler fra en nær geografisk sammenheng, men er ikke noen litteraturhistorie. Grunnen til at jeg her legger vekt på kildenes geografiske opprinnelse, er 1. at jeg vil understreke at det ikke finnes noen studie som tar for seg hjemlengsel innenfor et skandinavisk perspektiv og 2. at tanken om at fremveksten av nasjonalstat og dertil hørende –romantikk ikke er spesielt viktig for Johannisons tekst. Det vil si at et spørsmål jeg ønsker å legge vekt på i min tekst altså ikke dekkes av den allerede foreliggende litteraturen skrevet i en skandinavisk sammenheng.

Men et eventuelt arbeid med nostalgi og hjemlengsel i Norge/Norden vil måtte forholde seg til samme litteratur som Johannison presenterer i sitt essay. Denne finnes det flere også internasjonale gjennomganger av, her vil jeg først og fremst nevne Starobinski’ artikkel ‘The Idea of Nostalgia’ (1966), hvis hovedpoeng i fremleggingen av nostalgiens historie er 1. En viktig utløsende årsak for sveitsisk sykelig hjemlengsel var å høre hjemdalens ’kulokk’ (Kuhreihen), og mytene var mange om masseutbrudd av hjemlengsel blant sveitsiske soldater som hørte kulokken når de var ute i felten. Denne mytologiseringen av en lokal kulturell praksis, å lokke kuer hjem, er, argumenterer Starobinski, konstituerende (!) for romantisk musikkteori og ’even .. the definition of romanticism.’[[5]](#footnote-5) Kulokken, på tross av sin partikulære opprinnelse, utløser en metafysisk lengsel etter en tapt tid gjennom den romantiske, litterære behandlingen av fenomenet. 2. Når Kant skriver om hjemlengselpredaterer også han moderne psykologis (psykoanalytisk) syn på minne (heter det erindring?), det er ikke lenger lengsel etter et fysisk sted, men en tapt tid, nemlig ungdomsårene:

*The homesickness of the Swiss (and, as I have it from the mouth of an experienced general, also the Westphalians and Pomeranians from certain regions) that seizes them when they are transferred to other lands is the result of a longing for the places where they enjoyed the very simple pleasures of life aroused by the recollection of images of the carefree life and neighborly company in their early years. For later, after they visit these same places, they are greatly disappointed in their expectations and thus also find their homesickness cured. To be sure, they think that this is because everything there has changed a great deal, but in fact it is because they cannot bring back their youth there.[[6]](#footnote-6)*

Starobinski forholder seg riktignok til nostalgiens idéhistorie som *lang* historie, nært knyttet til den franske Annales-skolen. Inngangen til dette prosjektet var å lese historiske artikler som presenterte litteraturen, den skjønne altså, som medvirkende til en begrepsmessig endring. Det neste jeg vil gjøre er derfor å finne ut om jeg kan bruke materialet jeg jobber med til å formulere en teoretisk diskusjon om begrepshistoriens umulige møte med litteraturen. Jobber også fortsatt med å finne relevant forskningstradisjon og har til nå sett mest på engelskspråklig litteraturhistorie og nostalgi.

**Materiale:**

Adam Oehlenschläger (1805), ’Hjemve’

Hans Christian Andersen (1830) ’Hjemve’

St. St. Blicher (1814) ’Hjemve’

Müller, P. E. (1800) ’Om Fædrelands Kierligheds Moralske Værd’ I: *Skandinavisk Museum ved et Selskab*, *for Aaret 1800*. København: Jens Kragh Høst

Henrik Wergeland ’til Norges trefarvede Flag’ : <https://www.nb.no/nbsok/nb/254f9fc1b97a0e666a0744e7a1cb0c23?index=21#253>

Bjørnstjerne Bjørnson, *Tyrolersangen*

Ibsen, *Fruen fra Havet* (dragende hjemve mot havet), *Rosmersholm* (hjemve efter det store ingenting)

J.P. Jacobsen *Niels Lyhne* (hjemve etter omtrent alt)

(Edvard Grieg (1895) ’Hjemve’)

**Sekundærlitteratur:**

Austin, L. (2007) *Nostalgia in Transition, 1780-1917*. XX.

Dames, Nicholas (2001) *Amnesiac Selves: Nostalgia, Forgetting and British Fiction,* 1810–1870. Oxford: Oxford University Press.

Hutcheon, L. (2000) ‘Irony, Nostalgia, and the Postmodern’, in Raymond Vervliet and Annemarie Estor (eds.), Methods for the Study of Literature as Cultural Memory, 189–207

Johannison, K. (2001) *Nostalgia; en kjänslas historia*. Stockholm: Albert Bonniers Förlag

Starobinski, J. (1966) ‘The Idea of Nostalgia’. Diogenes. 14 (54), 81-103

Kant, I. (2006) *Anthropology from a Pragmatic Point of View.* Oxford: Oxford University Press

Haarder Ekman, K. (2010) *Mitt hems gränser vidgades”. En studie i den kulturella skandinavismen under 1800-talet (Centrum för Danmarksstudier)*. Stockholm & Göteborg: Makadam förlag.

1. Hutcheon 2000 [↑](#footnote-ref-1)
2. Ekman 2010 [↑](#footnote-ref-2)
3. Müller 1800: 334 [↑](#footnote-ref-3)
4. Johannison 2001 [↑](#footnote-ref-4)
5. Starobinski 1966: 93 [↑](#footnote-ref-5)
6. Kant 2006: 71 [↑](#footnote-ref-6)